176 T. THORELL 
lata inaequali nigra flavo-maculata et -striata et lineis duabus 
e pube argentea formatis limitata supra ornatum est, quae a 
declivitate antica inter tubercula (intus nigra, extus argentea) 
ducta usque ad apicem dorsi posticum pertinet. Pars anterior 
(paullo longior) hujus fasciae maculis et striis parvis flaventibus 
argenteo-pubescentibus est variata; pars ejus posterior, paullo plus 
duplo longior quam latior, utrinque linea fiava levissime sinuata 
et postice paullo incurva includitur, et maculis 4 parvis flavis, 
ad margines ejus sitis notata est, quarum duae anteriores paullo 
pone medium dorsi locum tenent, reliquae duae fere in medio 
partis posterioris fasciae sitae sunt. In ipso apice postico dorsi 
maculae duae parvae rotundatae flavae nigrore cinctae conspi- 
ciuntur, quae cum duabus aliis ejusmodi maculis, in medio decli- 
vitatis posticae locatis, quadratum vel rectangulum paullo longius 
quam latius formant. Omnes lineae, maculae et striae flavae 
pube argentea vestitae fuisse videntur. In lateribus abdomen 
fasciam longitudinalem longam angustam deorsum curvatam et 
paullulo undulatam ostendit, et sub ea, anterius, duas fascias 
breves obliquas, magis transversas. Venter ante rimam genitalem, 
ut et ipso apice, pallidus est; pone rimam illam area magna 
rectangula paullo longiore quam latiore nigra occupatur, quae 
paene usque ad mamillas pertinet: haéc area, maculis mi- 
nutis pallidis dense conspersa, lineis duabus longitudinalibus 
flavis includitur, quae postice sua quaeque linea ejusmodi brevi, 
usque ad mamillas pertinenti, continuantur; etiam paullo magis 
postice, ad latera mamillarum fusco-testacearum, macula flava 
utrinque conspicitur. Etiam laterum et ventris fasciae, lineae et 
maculae flavae pube argentea sunt tectae. i; 
Femina jun. — Cephalothorax, tibiam cum dimidia patella 
4.i paris longitudine aequans, ad formam ut in 7 ad. diximus 
est, fronte modo paullo magis rotundata, et tuberculo oculorum 
mediorum paullo minus fortiter prominenti. Oculi, sternum, ma- 
xillae et labium ut in mare; mandibulae paullo breviores quam 
in eo, modo duplo longiores quam latiores. Palporum pars pa- 
tellaris paullo, vix dimidio, longior est quam latior, pars tibialis 
duplo longior quam latior, pars tarsalis apice leviter angustata. 
